Source: http://www.bihon.ro/esec-la-limita-dupa-un-final-dramatic/2026675
Timestamp: 2018-08-19 01:41:58+00:00

Document:
Eşec la limită , după un final dramatic - BIHON
la	22. aprilie 2018 10:06	 Reactualizat la:	 22. aprilie 2018 10:07
CSM CSU Oradea a pierdut cu scorul de 93-92 meciul din deplasare cu lidera BC CSU Sibiu.
Echipa orădeană a abordat partida de la Sibiu fără Zeno, menajat după revenirea din perioada de indisponibilitate, precum şi fără Pasalic, accidentat. Chiar şi aşa, formaţia noastră a făcut un meci în general bun, cu precădere în prima sa jumătate, fiind aproape de un rezultat favorabil.
CSM CSU a deschis partida cu multă siguranţă, ţinându-şi adversara la respect. Apărarea orădeană a jucat aproape perfect, iar lidera n-a putut marca decât 12 puncte în primul sfert, încheiat cu o diferenţă neaşteptată în favoarea noastră. Oaspeţii au condus cu 16 puncte în sfertul secund, scor 21-37 (’26) şi se părea că istoria meciului de la Oradea se va repeta. N-a fost însă aşa, pentru că intensitatea defensivei noastre a început să scadă treptat. Gazdele au recuperat cinci puncte până la pauza mare, scor 35-45.
Din păcate, echipa orădeană a făcut faţă tot mai greu ofensivei sibiene în ultimele două sferturi, pe parcursul cărora a încasat câte 29 de puncte. Gazdele au excelat prin aruncările de la distanţă, capitol la care băieţii noştri nu au prins o zi prea bună (raport 15-7). CSM CSU mai avea avantaj minim înaintea ultimului sfert, dar sibienii erau pe val, după ce reuşiseră să recupereze severul handicap. Inevitabilul s-a produs în sfertul patru, în care gazdele au preluat iniţiativa. S-a mers “cap la cap” până în ultimele minute, iar finalul a fost dramatic. Din nefericire, gazdele au avut mai mult noroc, reuşind să intercepteze mingile în ultimele secunde, la scorul de 93-92, atunci când orădenii ar fi putut întoarce soarta meciului. Scorul nu s-a mai modificat, iar Sibiul s-a impus “pe muchie de cuţit”, pe fondul unei apărări modeste a echipei noastre după pauză.
Etapa viitoare, CSM CSU va primi vizita campioanei en titre, U BT Cluj-Napoca.
Arena Transilvania din Sibiu. Spectatori: circa 2.600
BC CSU Sibiu – CSM CSU Oradea 93-92 (12-27, 23-18, 29-20, 29-27)
BC CSU Sibiu: Dragoste, Laser 32 (3×3), Kinnard 17 (4×3), Pratt 9, Williams 6, Paliciuc, B. Popescu 12 (2×3), Cooper Williams 10, Davis 7 (1×3). Nu au jucat: Brosser, Banciu, D. Gheorghe. Antrenor: Dan Fleşeriu. Asistent: Cătălin Vulc
CSM CSU Oradea: Nicolescu, Denison 18 (1×3), Karniauskas 20 (2×3), Valeika 7, Richard 19 (2×3), Ţîbîrnă 2, Mandache 10 (1×3), T. Fometescu, Gajovic 14 (1×3), Nikolic. Nu au jucat: Gavrilă, Lázár. Antrenor: Cristian Achim. Asistenţi: Milan Mitrovic, Marius Marinău
Arbitri: Bogdan Podar, Alexandru Olaru, Şerban Raşoga. Comisar FR Baschet: Marius Marinescu
Taguri: CSM CSU Oradea, csu sibiu

References: CSM 

CSM 
 CSM 
 CSM 
 CSM 

CSM 
 CSM